als_Latn dik_Latn sag_Latn
Tramp tha se ishte i përgatitur që të negocionte një marrëveshje të re apo të fliste për përmirësimin e të vjetrës, ndërsa shtoi se ishte zgjedhur për të përfaqësuar qytetarët e Pitsburgut dhe jo ata të Parisit. SHBA gjithashtu do të ndalojë financimet për fondin e klimës së gjelbër të OKB-së, transmeton TCH.
Shefi i OKB-së Antonio Guteresh e cilësoi vendimin amerikan një zhgënjim të thellë, ndërsa Bashkimi Evropian në një komunikatë për shtyp tha se kjo ishte një ditë e trishtë për botën.
Por, disa republikanë veteranë dhe industria amerikane e qymyrit, e mbështetën vendimin e Trampit. Ky i fundit tha se marrëveshja ndëshkonte SHBA-në dhe do t’i kushtonte miliona vende pune amerikanëve.
Mes shumë gjërave të tjera, pika thelbësore e paktit të Parisit që u miratua nga 187 vende në vitin 2015, është që të mos lejojë rritjen e temperaturave globale mbi dy gradë.
Mes emrave që reaguan ndaj Tramp ishte edhe ish-presidenti Barak Obama dhe një nga themeluesit e marrëveshjes që tha se pasardhësi i tij po refuzon të ardhmen. Në të njëjtin kuadër, shefi ekzekutiv i Disney dhe sipërmarrësi Elon Musk dhanë dorëheqjen nga Komiteti Këshillimor i Shtëpisë së Bardhë.
Musk, kreu i kolosit Tesla, tha se ndryshimi i klimës është real dhe braktisja e Paktit të Parisit nuk është mirë për Amerikën apo Botën.
Zhgënjim të thellë për veprimin e Trampit shprehën kryeministrat e Kanadasë dhe Britanisë së Madhe, respektivisht Jastin Trudau dhe Tereza Mej, ndërsa presidenti francez Emanuel Makron tha se ky është një gabim për SHBA-në dhe planetin.
Japonia, jashtë natyrës së saj, shprehu jo vetëm zhgënjim, por zemërim, ndërsa Gjermania, Franca dhe Italia nxituan të mohojnë rinegocimin e marrëveshjes, duke deklaruar se pakti i viti 2015 në Paris është i pakthyeshëm si një instrument jetësor për planetin.
als_Latn als_Latn als_Latn als_Latn als_Latn als_Latn als_Latn als_Latn